Targa
Targa (angl. Targa top) – automobilio kėbulo tipas su nuimama stogo dalimi. Targos tipo automobiliuose galima nuimti stogo dalis, esančias virš vairuotojo ir keleivio durelių, tačiau kėbulo atramos, esančios už jų, nenuimamos. Stogas gali būti vientisas arba padalintas į dvi dalis; pastaruoju atveju (pavaizduota nuotraukoje) nuėmus dalis, lieka kėbulo atrama, jungianti priekinę automobilio dalį su galine; priešingu atveju automobilis turi visiškai laisvą erdvę nuo priekinio iki galinio stiklo.